UHAŅA, ĶĪNA
-Denjel, mosties! -Apžēliņ! Kas ir?
Mums līdz 10.00 jātiek ārā no Uhaņas. To noslēdz.
Noslēdz? Ko? Cik laika ir?
Ceļi jau ir slēgti.
Ja netiksim šajā vilcienā, netiksim nevienā.
-Skaidrs. -11 miljoni cilvēku ir domājuši tāpat.
-Mums jāiet. Ej! -Kas notiek?
-Jāmēra temperatūra. -Jāmēra temperatūra?
-Viņi pārbauda simptomus. -Ejam!
Atvainojiet! Piedodiet!
Viņš saka: nevaram.
Pasaki viņam, kas mēs esam.
Ejam, ejam!
Vai pateici, ka strādājam UBA?
Nē, pateicu, ka Pekinā mirst mana māte.
Laiks mosties, Amerika!
Tuvojas kas nozīmīgs.
Kalniem, prērijām,
sekvoju mežiem, zeltainajiem labības laukiem.
No viena krasta līdz otram.
Sagatavojieties svarīgam paziņojumam!
Pirmdien, 27. janvārī, pulksten 8.00
pēc Austrumu standarta laika raidījumā The Morning Show.
Jūsu rīti nekad vairs nebūs tādi kā līdz šim.
Vienīgi UBA.
-Ak dievs! -Labais.
Jūs, draugi, draugi, draugi, tiešām esat kārtīgi pastrādājuši.
Kas tik nav izdarīts!
-Man prieks, ka tev patika. -Jā.
Uz mirkli man likās, ka esmu ieklīdusi nepareizā kinozālē.
Tā bija kā reklāma par Jēzus otro atnākšanu.
Jā, mēs nolīgām viņa reklāmistus.
Un es negribu mazināt Jēzus nopelnus, bet šis ir liels notikums.
-Mēs esam starā, vai ne? -Un kā vēl. Protams.
Reklāmas ir tikai sākums.
Kad tu tiksies ar Loru?
Vispār mums ir nelielas grūtības ar saplānošanu.
Kas par lietu?
-Lora grib divas dienas. -Es ar Loru runāju.
Viņa grib izsekot līdzi tam, kā tu atvadies no līdzšinējās klusās dzīves
un gatavojies atgriezties.
Viņa grib iemūžināt šo pāreju.
-Izklausās labi. Man patīk. -Tur ir tik daudz aspektu,
un viņa grib mazliet iedziļināties tavā dzīvē.
Lora ir profesionāle.
Viņai nav jāseko man divas dienas.
Viņa to var nofilmēt pie manis vienā pēcpusdienā.
-Viņa grib tam veltīt pienācīgu uzmanību. -Es to novērtēju.
Un es dabūšu Lorai viņas Emmy.
Nākamajā dienā visi skatīsies The Morning Show.
Es varu panākt to un vēl paspēt pagatavot vakariņas.
-Nu, es tev ticu. -Labi.
Stella, vai saplānosi un piezvanīsi Lorai?
-Protams. -Labi. Paldies, draugi.
Un es izlēmu, kurš būs mans producents.
Lieliski. Kurš tad?
Čips.
Čips Bleks?
Jā. Klau, Čips nebija pelnījis, ka viņu pārmet pār bortu.
Viņš bija Freda grēkāzis fiktīvā izmeklēšanā.
Viņš ir bijis mans labākais producents, un es gribu viņu.
Stella, vai noorganizēsi?
Protams.
Labi. Lieliski.
Vai no manis vajag vēl kaut ko?
Labi?
Un esmu sajūsmā par pirmdienas paziņojumu.
Tiešām labs, draugi.
Palīdzi saprast! Ko mēs uzskatām par lielu un īpašu?
Nolasīšu tev Mijas īsziņu: "Darbs nedēļai.
Atgriezusies Aleksa, uzskaite, visi skatās. Nav liels un īpašs - ne šonedēļ."
-Cik tālu esam? -Ceturtdienai viss gatavs.
Nu velns! Lieliski.
Tā. Pirms mēs sākam, Aleksa tikko paziņoja svarīgus jaunumus.
-Atgriezīsies Čips kā viņas producents. -Jā!
Vai tas šķiet pareizi?
-Viņu atlaida ne par ko. -Tā, paklau!
Šī aģentūra piedzīvo daudz pārmaiņu. Šī ir laba pārmaiņa, ja?
Es ar Čipu esmu strādājusi ļoti ilgi. Jā.
Un pieņemsim to! Ja?
Varat to tagad apspriest.
-Atgriezīšos pēc pāris minūtēm. Paldies. -Ei, kas notika ar Denjelu?
Aģentūra tur viņu karantīnā. 14 dienas. Pekinas Hilton.
-Forši! -Oho!
Pagaidām visi jūtamies labi,
bet rit tikai piektā diena šajā numuriņā.
Un mēs droši nezināsim, vai esam veseli, vēl deviņas dienas.
Padomā! Grūti pat iztēloties.
Tātad Ķīnā karantīnā atrodas vairāk nekā 50 miljoni cilvēku.
Vai tas, viņuprāt, pārtrauks izplatīšanos?
ŅUJORKA - PEKINA
Viņi tā cer, bet efektivitāte vēl nav zināma.
Sabiedrības veselības speciālisti un epidemiologi
iesaka būt piesardzīgiem. Ievērot sociālo distancēšanos.
ĶĪNAS AMATPERSONAS: "PIELIEKAM VISAS PŪLES, LAI VĪRUSU IEROBEŽOTU"
-Ko tu teici? Sociālo distancēšanos? -Ko?
Man liekas, ka mana ģimene sociālo distancēšanos ievēro jau sen.
Ei, paklau, Denjel! Brauc drīz mājās, ja?
Sazināsimies ar tevi rīt, Denjel. Lai veicas!
SPECIĀLISTI MUDINA "SOCIĀLI DISTANCĒTIES"
-Es... -Ļoti neparasti.
Jā, tiešām.
Un, runājot par to, kas ir neparasti: pulkstenis ir astoņi
un ir pienācis laiks.
Tieši tā. Taj, Elisone, Jenko!
-Nāciet šurp! -Mēs ejam.
Pievienojieties mums!
Ja vien nedzīvojat nošķirti no pasaules,
jūs zināt, ka mēs solījām ļoti svarīgu paziņojumu.
Un, tā kā es pēc pāris nedēļām ar skumjām no šī raidījuma atvadīšos,
visi uzdod būtisko jautājumu,
kurš gan šeit sēdēs kopā ar Bredliju Džeksoni,
lai palīdzētu jums iesākt dienu pirmdien, 10. februārī, pulksten 7.00.
Lai kuru jūs būtu iedomājušies, būs daudz labāk.
Neliksim cilvēkiem gaidīt!
-Pateiksim! -Labi. Tu mani pierunāji.
Sākot no pirmdienas, 10. februāra, pa labi no manis sēdēs
neviens cits kā viena vienīgā un neatkārtojamā...
-Dzīvā leģenda. -Dzīvā leģenda. Paldies, Taj.
Nespējam to paturēt noslēpumā ne brīdi ilgāk.
Labi... Aleksa Līvija!
ALEKSA ATGRIEŽAS!
Dod man Aleksu Līviju!
Dod arī Bredliju Džeksoni!
Lieliski!
Pēc pārtraukuma mēs sīkāk pastāstīsim
par Aleksas un Bredlijas nedēļu šeit, UBA. Tā būs vesela nedēļa,
pirms Aleksa atkal pievienosies šai manai draudzenei.
Un, tāpat kā Aleksa Līvija, pēc brīža mēs būsim atpakaļ.
Cik jautri!
Un beidzam.
Divas minūtes, tauta. Satīrām!
Tā. Preses relīze ir izlaista.
Tviterī reakcija ir laba, un mūsu akciju cena uzkāpusi par 3 %.
-Apsveicu. -Izskaties sajūsmināta.
-Jā, supersajūsmināta. -Vēl daudz darāmā.
Ei, visi ir malači. Malači.
Tu mani sajūsmināji, kaut es jau pārsteigumu zināju.
Es gribu vadīt debates Vegasā.
Un vai tev liekas, ka šis apliecina tavas vadīšanas prasmes?
Es nejokoju.
Es to novērtēju, bet šajā ziņā paļaušos uz Stellas viedokli.
-Tad tagad tu paļaujies uz Stellu? -Vai mums jāparunā?
Mēs jau runājam. Manas lūpas kustas un izsaka vārdus.
Un šie vārdi saka: es neļaušu nostumt sevi malā
tāpēc vien, ka samaksāji kaudzi naudas par talantu ar skaļāku vārdu.
-Tā nemaz nenotiek. -Nē. Es to nepieļaušu.
Šī ir ziņu aģentūra.
Un tai ir vajadzīgs cilvēks, kas spēj domāt patstāvīgi.
Aleksa Līvija vienmēr asociēsies ar The Morning Show.
Bet turpmāk, kad vien cilvēki domās par politiskiem sižetiem,
es gribu, lai viņi domā par mani.
Jā, un visi redzēs, kā Lora Pītersena tevi intervēs labākajā ētera laikā,
kad gatavosi sižetu par Aiovas priekšvēlēšanu sapulci.
Tā ir politika.
Dzirdēju, ka šodien pusdienosi ar Aleksu.
Es vadīšu tās debates.
Bredlij, vai tavs mikrofons ir ieslēgts?
-Nē. -Labi.
Jo es nevaru pieļaut, ka tu ar mani tā runā
studijā, kas pilna ar maniem darbiniekiem.
Tā, visi malā!
-Vēl desmit sekundes. -Labs raidījums.
Deviņas.
Astoņas.
Septiņas.
-Sešas. -Vari paņemt? Paldies.
Tā nu mēs kādu laiku braukājam pa Itāliju
līdz Milānas Modes nedēļai.
Džinīva brauc katru gadu, kā zini, un nu man jābrauc līdzi.
Džinīva saka: es varot skatīties uz skaistajām modelēm,
it kā augstā mode ļoti uzbudinātu.
Ja es gribētu redzēt kaulainas pusaudzes, kam uzvilkti divi lampas abažūri
-un kausiņš... -Vienkārši aizveries!
Ko tu dari? Ko mēs darām? Vai par to tu gribēji runāt?
-Nē, bet mēs sen neesam runājušies. -Jā, un tam ir iemesls.
Mūs abus pieķēra.
Kāda jēga vienam uz otru skaisties?
Vienkārši pasaki! Pasaki, par ko gribi runāt.
Būsim civilizēti, Mič! Mēs esam vienā pusē. Abi atbildētāji.
-Tā pati naudas kāšanas tiesas prāva. -Jā, lai ar to ņemas advokāti!
Es nezinu, cik daudz tavi advokāti tev stāsta,
bet mēs bijām dāsni, piedāvājot izlīgumu.
Jā. Tu esi tik laipns vīrs.
Nē, tiešām.
Viņiem nav izredžu uzvarēt. Mič, mēs to nabaga meiteni nenogalinājām.
To neizdarīja arī UBA.
Viņiem būtu jāiesūdz tas čalis, kas viņai pārdeva narkotikas.
Tev nav vainas sajūtas.
Līdzjūtība? Jā. Vainas sajūta? Nekad mūžā.
Tā. Gribu tev pajautāt.
Vai tā meitene bija stabila, pirms ar tevi pārgulēja?
Vai tiešām domā, ka tavs krāns ir tik spēcīgs, ka sajauca viņai galvu?
Tas nav joks.
Viņa bija gudra un spējīga. Ja arī viņa bija nestabila, tad nekad to neizrādīja.
Bija viena reize, kad viņa bija mazliet izsista no sliedēm,
jo mēs ziņojām par masveida apšaudi.
Un es nedomāju, ka būtu godīgi...
Zini ko? Pie velna! Man ar tevi par to nav jārunā.
Pūties un bozies, cik gribi, ja tev no tā paliek labāk,
bet galvenais ir tas, ka mēs neesam juridiski atbildīgi.
Ne velna es nemaksāšu desmitiem miljonu dolāru tāpēc vien,
ka jūtos slikti par meiteni, kura netika galā ar reālo pasauli.
-Viņai ir vārds. -Jā.
Un tiesā un presē tas tiks izvazāts pa dubļiem. Kā dēļ?
Klau, aģentūra vēl šaubās, vai noraidīt šo prasību kā nepamatotu.
Mums ir jābūt vienotiem un jāprasa, lai tas tiktu izdarīts.
Mani tur neiesaisti!
Mič...
Aleks, kāda ir sajūta, atgriežoties The Morning Show?
Ja nebūtu lieliska, manis te nebūtu.
-Vai Trampam būs impīčments? -Viņam jau bija.
-Mana draudzene gaida. -Aleks!
-Tā ir Aleksa Līvija. -Sveiki!
Ko? Ak dievs!
Paldies, dārgā.
Tā.
-Sveika! Čau! -Čau!
Čau!
Čau! Te ir pilns ar žurnālistiem.
Par to neuztraucies! Mums jau nav romāns.
Tomēr es gribētu šo to ar tevi pārrunāt.
Man ir sajūta, ka tovakar mēs šķīrāmies diezgan slikti.
-Zinu. -Zini?
Zinu. Tā tiešām bija. Es domāju tieši par to pašu.
Vai drīkstu pirmā?
-Protams. -Labi.
Es daudz ko esmu pārdomājusi pēdējos deviņos mēnešos.
Un es vienmēr esmu piekritusi attiecību zelta likumam,
bet liekas, ka mana dzīve kļuva tik atšķirīga no pārējo dzīves,
ka es nespēju sevi iedomāties viņu vietā.
Es vienkārši zaudēju saikni.
Un es tikai gribu, lai zini, ka es cenšos.
Tā tiešām ir, Bredlij.
Un es sadzirdēju pilnīgi visu, ko tu man teici.
Un tāpēc es... Es arī lauzīju galvu,
mēģinot atcerēties, kā tas bija, kad es sāku strādāt.
Un, ja...
ja Mičs mani būtu atstājis un nepiezvanītu...
tas būtu bijis ļoti sāpīgi.
Es tikai gribēju, lai zini, ka es to ļoti nožēloju.
Paldies, ka to pateici.
Jā.
Es to novērtēju.
Tiešām.
Jā. Labi.
Bet, lai būtu skaidrība: es vienalga konkurēšu.
Es arī. Mēs viena otru padarīsim labāku.
-Jā, tas man patīk. -Jā, man arī.
Bet es gribēju...
-Velns! Velns, velns. -Ko?
Atvaino! Megija Brenere nāk pie mūsu galdiņa.
-Nu un tad? -Ļauj runāt man, ja?
-Es varu runāt pati, Aleks. -Megij!
-Aleks! -Čau!
-Bredlij! -Čau!
Laikam jau pat dinamiskajam duetam ir jāēd.
Jā. Tu laikam redzēji mūsu reklāmu.
To rādīja manā taksometrā.
Ļoti aizraujoši, vai ne?
-Jā. Ļoti aizraujoši. -Tas ir ļoti aizraujoši.
Ir prieks jūs abas redzēt. 10. februārī skatīšos.
Kā viņa man krīt uz nerviem!
Viņa šķiet gluži jauka.
-Ak, Bredlij! -Ko tu ar to gribi teikt?
Neko. Klau, neko. Vienkārši pasūtīsim! Pasūtīsim!
Tā.
Vai tu...
Vai tu sniedzi informāciju viņas grāmatai?
Jā.
-Kāpēc lai to nedarītu? -Tikai gribēju zināt.
Es par tevi nepateicu neko sliktu.
Cerēsim, ka ne.
Apžēliņ, es nepiedzimu tajā brīdī, kad tu mani ieraudzīji.
Esmu šajā biznesā pārdesmit gadu.
Es neļaušu kaut kādai žurnālistei izspiest no manis to, ko es nedomāju.
Es zinu. Es zinu, ka to dari jau sen.
Bet tev varētu nebūt pieredzes
ar šīs pasaules Megijām Brenerēm un Lorām Pītersenām.
Ak dievs, Aleks!
Lūdzu, nenoskaņo mani pret Loru Pītersenu,
pirms viņa mani intervēs.
Es nemēģinu tevi pret viņu noskaņot. Bredlij, kāpēc tu esi tik dramatiska?
Ak dievs! Klau: man ir bijusi dzīve un ir bijusi pieredze šajā dzīvē.
Un dažkārt šī pieredze ir bijusi saistīta ar Loru Pītersenu, ja?
Kurai es sevišķi neuzticos
un nedomāju, ka es viņai pārāk patīku.
Tāpēc es tikai cenšos tevi pasargāt.
No kā, tavuprāt, tu mani pasargā?
Tā.
Es tikai domāju, ka mums ir jātiek skaidrībā par faktiem.
Mums jāizlemj, kas ir patiesība.
-Vai tu dzirdēji, ko nupat pateici? -Jā. Es dzirdēju, ko pateicu.
Paklau, ir bijusi liela ņemšanās un daudz spriedelējumu
par to, kā mēs sākām strādāt kopā.
Un man liekas, ka citiem gar to nav nekādas daļas.
Nē, nu...
Nu labi, piemēram, ko mēs teiksim?
Kas notika manā pēdējā darbadienā?
Tas, ka es centos tevi atlaist,
jo atklāju, ka, man nezinot, esi intervējusi Miču?
Tas ir spēcīgi.
Vai ka tu intervēji Hannu dienā, kad viņa nomira?
Un vai mums tiešām vajag, lai cilvēki zinātu,
ka es tevi paziņoju par otru vadītāju tāpēc, lai es varētu atgriezties aģentūrā?
Es nezinu, vai...
Pareizi. Tieši tāpēc mums ir vajadzīga šī saruna.
Un man nevienam nav jāstāsta, kā tevi pieņēma darbā,
ja tu negribi, lai cilvēki domātu, ka nebiji šim darbam piemērota.
Jā. Labi, es sapratu. Jā.
Labi?
Labi.
Pasūtīsim!
Tātad tu tiešām negribi kategoriski noraidīt šo prasību kā nepamatotu?
Jā. Mums varētu nākt par labu tas, ja mēs to varētu kontrolēt
un atbilstoši nokārtot.
Freda vārds vienmēr asociēsies ar UBA.
Diez vai mums palīdzēs, ka tas būs visās avīzēs.
Jā? Atvaino! Es teicu, lai četros mani pārtrauc. Nāc iekšā!
Beidzām ar mīnus 1 %.
Dow un S&P abi beidza ar mīnus 1,6 %, tāpēc mīnus 1 % ir pat labi.
Paldies.
Man patīk tavs optimisms.
Labie laiki atkal ir klāt!
Sveika! Kurš tur ārā ir?
Korijs, Mija, Stella, Terēza...
-Daudz rokas bučotāju. -Sveika!
-Čau! Paldies. -Redzi? Cilvēki ir priecīgi satraukti.
Daudzi grib pagozēties UBA News lielo zvaigžņu gaismā.
Tev vajadzētu tur iziet.
Sasveicināties.
Iziešu. Vai pabeidzām? Šķiet, pabeidzām, ja?
-Izskaties lieliski. -Paldies.
-Vai Lora tur jau ir? -Nedomāju.
Nu, ko tad es tur skriešu?
Labi.
-Es zinu to gājienu. -Ko?
Vai mēs nevarētu... Sāksim ar pareizo kāju, ja?
Nedarīsim neko tādu, ko varētu uzskatīt par dīvas izgājienu vai...
Mīļais, klau, ja tu gribi iet tur ārā un visus izklaidēt,
kamēr Lora pielabo grimu, - lūdzu!
Pēc tam atnāc man pakaļ!
Vai ne?
Nuja. Jā.
Jāiet cīnīties viņas vietā.
Jocīgi, jo mans līgums vēl nav noslēgts.
-Ak vai! Nu zini! -Varbūt man te nemaz nav jābūt.
Novilcināšana to nepadarīs vieglāku.
Paldies, ka palīdzat mums tikt ar to galā.
Cerams, ka atvēlētajā laikā paspēsim ko jēdzīgu.
Aleksas laiks ir ļoti sīki saplānots,
jo viņa atgriežas pēc 13 dienām.
Lora ir ļoti nozīmīga UBA ģimenes daļa.
Mēs esam pateicīgi, ka viņa atrada laiku speciālizlaidumam.
Atvainojiet! Acumirkli.
Čārlij Blek! Esi atgriezies.
Čārlijs Bleks ir atgriezies.
Lūdzu, tu zini, ka draugi sauc mani par Čipu.
Tāpēc vispār tu mani uzrunāji pareizi.
Ak die... Nu beidz! Neizturies pret mani tā!
Tu zini, ka jokoju. Lielākoties.
-Čip! Nepatikšanas ir klāt. -Mija!
Jā.
Raidījums ir lielisks. Lielisks.
Gordon! Sen neredzēts.
Dzirdēju, ka tu esot bijis aizņemts. Prieks, ka varēji atgriezties.
Ļauj man tevi iepazīstināt ar manu vērtīgo aizstājēju Stellu Baku.
Stella, prieks iepazīties.
-Gaidu, kad varēsim sastrādāties. -Jā.
Liels paldies. Gan būs labi.
Labi. Iešu paskatīties, vai Aleksa ir gatava. Jā.
-Labi. -Jā.
Atvainojiet!
Mis Lora Pītersena, es pieņemu.
Lords Korijs no Elisonas! Un ar "k" sākas pat "karalis".
Un ar "L" sākas LGBT.
UBA365 joprojām rullē.
Iedomājies, kā būtu, ja tu atgrieztos uz pilnu slodzi.
Es tam raidījumam veltīju gandrīz 20 gadus.
Esmu gatava būt promesošā māte.
Manai mātei tas padevās ļoti labi.
Tātad tikai četras stundas un viņa kavē.
Tu pazīsti Aleksu.
Bet tu esi ģeniāla un tajās četrās stundās iegūsi paša Dieva nektāru.
No tavas mutes Dieva nektārā.
Jā, bet man tev ir jālūdz kāds pakalpojums.
Vēl viens pakalpojums?
Tas pieder pie tā paša pakalpojuma. Vismaz attāli ir ar to saistīts.
Aiovā tu būsi, nezinu, varbūt 36 vai 48 stundas kopā ar Bredliju.
Jā, tās būs kā septiņas mūžības Aiovā.
Jā. Nu, redzi, tas ir vairāk nekā pietiekami, lai tu varbūt -
es nezinu...
viņu mazliet paskolotu.
Gribi teikt...
ar sarauktu pieri stāstīt par fabrikām nav gluži "Morning Show"?
Es tā neteicu, un tu nedzirdēji mani tā sakām.
Varbūt redzēji, ka es tā padomāju. Klau, godīgi sakot,
viņa tika iemesta baseina dziļajā galā.
Tev bija ekskluzīva iespēja visus tos gadus tuvumā vērot Blēru Todmenu -
pārņemt viņa zināšanas un prasmes, pirms kļuvi par raidījuma vadītāju.
Vai tu būtu spējusi darīt to darbu, ko YDA darīji,
ja tevi tur iemestu uzreiz?
Tas beidzās vareni, vai ne?
Tas ir cits stāsts.
Tu jau tā brauksi ar viņu uz Aiovu.
Vienkārši pavēro viņu, lūdzu!
Un varbūt neuzkrītoši dod kādu padomu!
Nu skat, kas ieradies!
Mums jāiet.
-Tur viņa ir. -Te es esmu.
Čau, Aleksa!
Čau, mīļā!
-Kā Lizijai? Vai viņa ir te? -Ak dievs, nē.
Viņa šādos pasākumos vairs nepiedalās.
Korij, es tevi redzu.
-Nāc šurp! -Super!
Stella, nāc arī tu! Nāc šurp!
Tā, nu jau pietiks. Aleksa, ja esi gatava, sēdies tur!
Paķeršu ūdeni. Tūlīt būšu klāt.
-Paldies. -Tā, visi! Esmu gatava.
Visi, kuriem te nav jābūt, neesiet te!
Mums ir trīs stundas 37 minūtes, lai tiktu ar to galā.
Daudz.
-Tev viss labi? Labi. -Lieliski.
Kas?
Nedomāju, ka tā bija laba doma - atvest atpakaļ Čipu.
Es nebiju domājusi neko teikt, bet mums ir jārunā ar Aleksu.
Kad mums aste nedegs, varēsi izmēģināt savas nāves cilpas.
Tagad tev vajag, lai Aleksa nostabilizējas, ne mazāk kā man.
Es netaisu nāves cilpas.
Un, starp citu, nav tā, ka es gribētu tikai staigāt apkārt un kritizēt.
Man tiešām rūp, kas te notiek.
Es gribu akceptēt un gribu būvēt,
bet es nevaru būvēt, ja pamats nav līdzens.
Es tevi saprotu.
Tiešām.
Un iespēju veikt šīs pārmaiņas mums dos...
panākumi.
Pašlaik
mums ir jāgādā, lai Aleksa būtu laimīga, lai viņa var gūt panākumus. Ja?
Nu, vai tev ir pieriebies, ka cilvēki tev pakaļ sauc Padija Čajefska rindas?
"Esmu ellīgi nikns un to vairs necietīšu."
Jā, zinu. Man labāk patiktu, ja viņi teiktu: "Sveika, Aleks!"
Bet man prieks, ka tas tik daudziem bija tik nozīmīgi.
Tu pati todien pat teici,
ka esi bijusi daļa no problēmas.
Ja tu šodien varētu runāt ar sevi pirms 15 gadiem,
ko tu sev teiktu?
Vispirms es teiktu: "Tu neticēsi, kurš ir prezidents."
Šokā.
Un, kad būtu pateikusi to,
domāju, ka teiktu...
"Panākumi nav pašmērķis."
Tas būtībā nav pat mērķis.
Bet domāju, ka mums visiem ir atvērušās acis uz to, kas notika...
Man vajadzētu runāt tikai par sevi.
Kad es uztraucos pati par saviem panākumiem.
Kopš tās dienas aģentūrā ir notikušas vērienīgas pārmaiņas.
Vai tev liekas, ka svarīgajiem jautājumiem ir pievērsta pienācīga uzmanība?
Jā.
Mēs visi cenšamies. Tā ir nepilnīga zinātne.
Bet mēs visi taustām ceļu tumsā
un es vienkārši zinu, ka nekad vairs nebūs tā, kā bija.
Nevienam darbavietā nebūtu jājūtas nedroši.
Es zinu, ka iemīļota TMS ģimenes locekle aizgāja mūžībā
tās dienas rītā, kad notika tava lielā pamošanās.
Es atvainojos - par to es negribētu runāt.
Viņa augstu vērtēja savu privātumu, tāpēc es gribētu to respektēt.
-Protams. Visādā ziņā. Tā nav problēma. -Labi, paldies.
Ir daudz rakstīts par to, kā UBA viss notika,
ieskaitot Megijas Breneres gaidāmo grāmatu.
Viņa man atsūtīja savas grāmatas fragmentu,
un tas sniedz pārsteidzošu ieskatu tā laika The Morning Show pasaulē.
Viņa stāsta par raidījumu un aģentūru,
kuros bija izplatīts seksisms un eidžisms,
makjavellistiska shēmošana,
kāre pēc reitingiem, kas attaisnoja pat vissliktāko rīcību.
Vai tas saskan ar tavu pieredzi?
Savā ziņā - jā.
Kā izpaudās tavas attiecības ar Miču Kesleru?
Viņš bija mans labākais draugs.
Bet Mičs pret dažādiem cilvēkiem, protams, bija dažāds.
-Un vai tu joprojām ar viņu sarunājies? -Nē, nesarunājos.
Viņi dokumentālistu pieņemtu,
lai uztaisītu kaut ko ziņām, žurnālam.
Vai par to jūs sevi uzskatāt? Par dokumentālisti?
Pamatā jā.
Bet es gribu, lai mana dzīve būtu sakārtotāka.
-Nemainīgi termiņi. -Jā, es saprotu.
Es varētu paskatīties, vai ir kāds, kam jūsu darbu varētu aizsūtīt.
-Vai jūs to lasīsiet? -Nē, tas...
Uzradies sens kolēģis, kas man nemitīgi sūta īsziņas.
Nekas svarīgs.
Varbūt tie ir jūsu bērni.
Nu labi.
ZIŅAS - RAIDĪJUMĀ THE MORNING SHOW ATGRIEZĪSIES ALEKSA LĪVIJA
ALEKSA LĪVIJA UN BREDLIJA DŽEKSONE ATKAL KOPĀ
RAIDĪJUMĀ THE MORNING SHOW!
-Es tagad iešu. -Tas...
-Ko? Jūs aizejat? -Jā, aizeju.
Nē, lūdzu! Neņemiet manu... Tā.
-Neņemiet manu telefonu! -Nevajag!
Jūs taču negribat, lai es kliedzu, vai ne?
Piedodiet! Bet vai par to jūs satraucāties?
Jā.
Jums vajadzētu just pret viņu žēlumu.
Viņa izvēlas dzīvot pagātnē.
Jums ir iespēja iet tālāk.
Es esmu aizgājis tālāk.
Tā bija svarīga manas dzīves daļa.
-Ziniet, vienkārši... -Nabadziņš!
Jūs nekad neizbēgsiet no skumjām, tāpēc savācieties!
-Labi. Jā, tā arī darīšu. -Jā.
Jums nevajag, ka pasaule jums piedod,
lai jēdzīgi izmantotu savas smadzenes.
Vai jūs negribat tās izmantot, pirms tās kļuvušas par tārpu barību?
Pirms kāds zvirbulis tās apēd un jūsu smadzenes ir zvirbuļa sūdi?
Jā, tas ir pretīgi. Paldies.
Zinu, ka pretīgi. Patiesība ir pretīga.
Tas bija jautri. Visa šī padarīšana bija jautra.
-To mēs darām. -Liels paldies...
-Atmaskojam pretīgas patiesības. -...par šo tikšanos.
Nē, to darīju es.
Patiesībā es to nedarīju.
Es tēloju, ka atmaskoju pretīgas patiesības.
Paklau, jūs varat raudzīties tikai uz priekšu.
Jūs nevarat novērst to, ko esat izdarījis.
Bet jūs varētu darīt pasaulei ko labu.
Varat cilvēkiem palīdzēt.
Neviens manu palīdzību negrib.
Man jūsu palīdzība noderētu.
Es gribu, lai taisāt ar mani dokumentālo filmu.
Vai gribat dzirdēt, par ko tā ir?
Nopietni.
Apelācijas tiesa Itālijā atcēla spriedumu par izvarošanu,
-jo apsūdzētais teica... -Es neesmu tādā situācijā...
...ka tā sieviete bija pārāk neglīta, lai viņu izvarotu.
Lai jums veicas! Tiešām. Vēlu visu to labāko.
-Nē, nevajag. -Dzērienus uzsaucu.
Visu labu!
-Paldies, puiši. Atā! -Paldies. Tev arī.
Kas, pie velna, tas bija?
Lai būtu skaidrs -
par kuru "kas, pie velna, tas bija" mēs runājam?
"Kā izpaužas tavas attiecības ar Miču?"
Par to, pie velna, es runāju.
-Tas varētu nozīmēt daudz ko. -Neesi kretīns, Čip!
Tu labi zini, ko tas nozīmēja, un tas bija pilnīgi nevietā.
Man likās, ka tu ar to tiki galā labi.
Protams, tiku. Runa nav par to.
Tā bija apsūdzība.
Tas nebija jautājums.
Tam nevajadzēja būt tajā intervijā,
kas tiks pārraidīta nacionālajā televīzijā.
-No cilvēka, kas strādā mūsu aģentūrā. -Jā, tev taisnība. Taisnība.
Jā.
-Kā tu varēji apstiprināt to jautājumu? -Es to nedarīju.
Jautājums, ko apstiprināju, bija: "Kādas bija tavas attiecības ar Miču?"
Tur nebija "izpaudās",
un tur nebija atsauces uz Megijas grāmatu.
Apžēliņ!
-Kā tu vari to palaist garām? -Es neesmu vārtsargs!
Ko tu gribi, lai daru? Vai man būtu jāspīdzina Gordons?
Kas tas būtu, ko?
Klau, es pat nespēju iedomāties, ka aģentūra to varētu izmantot.
Es negribu ar to riskēt.
Es tiešām domāju, ka tu mazliet pārspīlē...
Es tikai saku -
līdz desmitajam mums vēl ir daudz darāmā.
Mums nevajag par ko tādu uztraukties.
Tiešām, ja?
Tam visam tāpat nav pamata, vai ne?
Nē, es nejautāju. Es saku, ka tam nav pamata,
tāpēc mums nav jāuztraucas.
Ei! Labi.
Acīmredzot man tas neizdodas labi. Mēģini neuztraukties, ja?
Tev iznāks sava grāmata.
Tā būs lieliska.
Tu izstāstīsi šo stāstu tieši tā, kā tas notika, -
tieši no pirmavota.
Tieši no pirmavota.
Es zinu, ka vēl strādā pie Miča nodaļas
un tas ir grūti, bet tev izdosies.
Ja gribi, lai kāds tavu grāmatu izlasa... Neuztver kā spiedienu,
-bet ja tu gribētu drauga komentāru... -Cik jauki!
Es tieši pabeidzu piezīmes par to.
-Būtu labi, ja tu izlasītu, kad būšu galā. -Labi. Tev jāpaguļ.
Rīt liela diena. Astoņos?
Labi. Tik-tak.
Tik-tak. Tik neapstāt.
Šodien labi pastrādāji.
Paldies.
Es runāju par Panksutonu Filu no Panksutoniem Pensilvānijā,
tāpēc ka šodien ir Murkšķa diena.
Hei, ātra viktorīna, Taj!
Ko nozīmē, ja Fils ierauga ēnu?
Vēl sešas nedēļas būs ziema.
Tātad vai Fils šodien ieraudzīja ēnu,
vai arī mēs visi varam iekārt ziemas mēteļus dziļi skapī?
FILS
Dāmas un kungi, Panksutonu Fils.
Un tā, jūs, uzticīgie, ēnas nav.
Viņš savu ēnu neredzēja!
Nu re, būs agrs pavasaris.
Klau, varat savus lāčus, pērtiķus un tīģerus paturēt,
jo - vismaz šodien - mans gara dzīvnieks ir murkšķis.
Un domāju, ka arī tiem, kam ir apnicis tīrīt sniegu no ietves pie mājas,
murkšķis ir gara dzīvnieks arī viņiem.
Pēc mirkļa atgriezīsimies.
Un beidzam.
Noteikti ieslēdziet UBA365,
kur redzēsiet pavisam īpašu interviju ar Aleksu Līviju un Bredliju Džeksoni
pirms viņu atkalapvienošanās, lai palīdzētu jums iesākt dienu.
Interviju vadīs Lora Pītersena. Svētdienas vakars, kanāls UBA.
Sveika! Es tūlīt kāpšu lidmašīnā. Kas par lietu?
Jā, es zinu.
Man tev jāpasaka kaut kas, kas tev jāzina, pirms nav par vēlu.
Tā, Aleks, es lūdzu, lai tu to nedari.
-Es neko nedaru. -Ko? Kas tas ir? Kas ir tik svarīgs?
Šis nav tāds slavināšanas gabals, kā tev liekas, ja?
Viņai ir pašai savs plāns, Bredlij. Ar mani viņa pārkāpa robežu.
Ko tu gribi teikt?
Viņa jautāja... Viņa to formulēja tā, lai tā varētu saprast, -
vai man ir bijušas seksuālas attiecības ar Miču.
Pag, ko? Kāpēc lai viņa to jautātu?
Tāpēc, ka viņa nav pārāk jauks cilvēks.
Es nezinu, kas šos cilvēkus motivē.
Tāpēc tev ir jābūt modrai. Labi?
Un tavai zināšanai - man to nebija.
-Nebija. -Jā, es pat neiedomātos.
Labi, paldies. Atā!
Atā!
Tieši laikā. Visi jau ir iekšā.
Jā, labi.
Kā no baseina var izdabūt simt ņujorkiešu?
"Vācieties dirst!"
Kā no baseina var izdabūt simt kanādiešu?
-Vienkārši jāpalūdz. -Ak dievs! Jā. Kas...
-Šo vēl nebiju dzirdējis. -Labs.
Vai tik tā nav Bredlija Džeksone!
Jā, ir gan. Esmu daudz par tevi dzirdējusi.
-Tikai labu, es ceru. -Jā. Labu.
Laipni lūgta. Nāc dziļāk!
Čau!
-Labi. Paldies. -Nu?
Lūdzu, saki, ka šajā segmentā viņi pieslēgsies.
Nebūs.
Ko? Nebūs? Viņi mani izmet?
Viņi atvainojās. Pārtērējuši laiku. Bet rīt mēģināsim atkal.
Līdz tam pēc pāris stundām būsim UBANC.
Kas ir tik svarīgs, ka mani izmet no paša raidījuma?
Esmu šeit ar profesoru Mārkusu Debsu,
Aiovas Universitātes Politisko zinātņu fakultātes vadītāju,
kurš man palīdzēs saprast, kas šovakar notiks
šeit, vienā no daudzajām priekšvēlēšanu sapulces vietām.
Ģimnāzijas zāle vēl tiek iekārtota...
Ak dievs!
...telpā jau jūtams satraukums.
Profesor, cik cilvēku, jūsuprāt, šovakar ieradīsies?
Šī ir tava pirmā priekšvēlēšanu sapulce?
Rietumvirdžīnijas vēlēšanas ir vienīgās, uz kurām esmu bijusi.
Uz priekšvēlēšanu sapulci - nekad.
Šis tev pēkšņi bija liels lēciens, vai ne?
No reportieres Rietumvirdžīnijā kļūt par nacionālo vēlēšanu atspoguļotāju
leģendārākajā rīta ziņu raidījumā TV vēsturē.
Jā, es zinu, ka izskatās kā liels lēciens,
bet, lai to sasniegtu, esmu strādājusi jau ļoti ilgi.
Par šo lielo lēcienu ir dzirdētas daudzas versijas.
Par to, kā tieši tas notika, ka neviens to neparedzēja.
Par šo tēmu ir bijis daudz rakstu.
Jā.
Bet ir kas tāds, kas mani ļoti interesē
un par ko neviens līdz šim īsti nav runājis.
Kāda ir sajūta?
Būt šajā tavas karjeras un dzīves posmā.
Kā tu pati esi teikusi,
tu strādāji mazos iecirkņos dažādās vietās.
Jā.
Un pēkšņi tev ir dota šī iespēja,
par kuru droši vien likās, ka tādas nekad nebūs.
Kāda ir sajūta?
Zini... Kad augu, es domāju,
ka man dzīvē droši vien nebūs daudz iespēju.
Ka būs tādas durvis, kuras nekad neatvērsies.
Bet tad es atradu to jomu, kas man padodas labi,
un likās, ka man tomēr varētu būt šie lielie sapņi.
Un tad dzīve iet. Daudz kas notiek.
Un vienā brīdī
es domāju, ka šāda līmeņa panākumi man nav iespējami.
Ka es tos nesasniegšu.
Un patiesībā es sevi pārliecināju...
Laikam es sevi pārliecināju, ka tos nemaz negribu.
Un tie man bija daži diezgan smagi gadi.
Un es to darīju ilgi.
Un tiešām līdz brīdim, kad viss notika, pirms kāda mēneša.
Un kā šis mēnesis tev visu izmainīja?
Šis mēnesis?
Vienubrīd man bija sajūta,
ka es savu dzīvi kontrolēju. Kontrolēju savu likteni.
Un tad pēkšņi es aptvēru... Es nobijos...
Man vienkārši... Man likās, ka es nekontrolēju neko.
Un tad es rīkojos pārsteidzīgi un ne tā, kā vajadzētu.
Un katru dienu es pie sevis domāju: "Ja nu es šo zaudēju?"
Man vajadzēja tik ilgu laiku, lai te nokļūtu. Ja nu es netieku atpakaļ?
Jā.
Un tad es aptvēru...
Tiklīdz es aptvēru, kā jūtos,
es aptvēru arī to, ko šis darbs man nozīmē.
Velns!
Tā tu tagad izmet savu kafiju? Kur stāvi, tur arī nomet?
-Nē. Goda vārds. Es... Es to paceļu. -Nē.
-Piedod! Esmu tāda idiote. -Tāpēc, ka es tevi pratināju.
-Nopirkšu tev jaunu kafiju. -Nopirkšu tev jaunas kurpes.
Nevajag. Man patīk kurpes ar kafijas traipiem.
Es tāpat nevaru atļauties tavas skaistās kurpes.
-Cik tur ir pulkstenis? -Te laikam nav nozīmes.
2.36 naktī.
Tavās acīs mans laiks acīmredzot ir nenozīmīgs.
Tu mani aizsūtīji 15 miljonus kilometru tālu uz vīrusa epicentru,
kā dēļ man tagad 14 dienas jāgaida šajā Dieva pamestajā viesnīcā.
Hilton nav Dieva pamesta.
Tā ir Dieva pamesta.
Ei! Kā klājas? Vai pasauksi, lūdzu, pie telefona Denjelu?
Tu mani izmeti.
Norisinās trešais impīčments ASV vēsturē.
Šodien ir priekšvēlēšanu sapulce.
Bija atnācis Šakils, lai runātu par Kobi Braientu. Tas ir svarīgi.
-Šis ir svarīgi. -Un tu pats teici.
Tu esi zemeslodes otrā pusē. Mēs tur pat neraidām.
Es dzirdu, kā Vaiomingā izslēdz televizorus.
Cilvēkiem jāzina, kas ir gaidāms.
Ziņas nav tikai tas, ko mēs gribam dzirdēt.
Klau, tu esi par 13 stundām priekšā un tur tās varbūt arī ir ziņas.
Es tev saku - es tagad eju pa Manhatanas centru.
Uz ielas ir miljons cilvēku. Ikdienas dzīvi tas neietekmē.
Un pēc nedēļas atgriežas Aleksa
un es negribu neko salaist dēlī, vecīt.
Velns, man vajag reitingus,
saproti, Denjel?
Denjel?
Es dzirdu, kā tu elpo.
Sasodīts. Denjel!
Es nevaru visu dzīvi veltīt tam, lai tu visu laiku justos labi.
Vai izdarīsi man pakalpojumu un uzvedīsies kā kārtīgs vecis?
Ej ieskrieties!
Velns!
Jenko?
Acīmredzot vairs nav labi teikt, ka kaut kas ir tavs gara dzīvnieks.
-Nav labi? -Ak dievs, kas vēl?
Es nepateicu neko aizvainojošu.
Tas ir tāds stulbums. Bet paldies, ka pateici, zūmer.
-Sveiks! -Sveiks, Čip!
Ak dievs, Čip!
Ak dievs, tu! Tu esi tādā stāvoklī!
Man teica, ka tu to tikai izdomā, lai pievērstu sev uzmanību.
Nē, vienkārši bez bērna, par ko rūpēties, dzīve šķita tukša.
Tas bērns esmu es.
Jā. Es sapratu.
-Leila! Čau! -Sveiks, Čip!
Prieks tevi redzēt.
Neuztver to personiski!
Vienkārši te ir daži tādi cilvēki,
kuriem liekas, ka tevi nevajadzēja ņemt atpakaļ.
-Skaidrs. -Bet viņi tiks tam pāri.
Viņiem tikai vajag laiku.
Nē, nekas. Es saprotu. Tā nav problēma.
Tev vairs nav par mani jārūpējas, atceries?
Es tikai gribēju tevi satikt un apsveicināties.
Man prieks tevi redzēt. Un prieks redzēt tevi.
Man tevi arī.
-Labi. -Labi.
-Lieliski izskaties. -Paldies.
Kā izpaudās tavas attiecības ar Miču Kesleru?
Viņš bija mans labākais draugs.
-Bet... -Atvaino, vai vari, lūdzu, attīt?
Mičs bija...
Šo jautājumu es neapstiprināju.
Paskatīsimies, vai to nevar mazliet saīsināt.
Kā izpaudās tavas attiecības ar Miču Kesleru?
Jā, Nurīna. Es tikko runāju ar kādu no DNK,
kas teica, ka šovakar galīgo rezultātu nebūs.
Kā tu teici, šis nav tāds starts, kādu demokrāti
priekšvēlēšanās gaidīja, bet rīt būs jauna diena.
Un, ja viņi netiks skaidrībā, varbūt viņi to visu atsauks.
To mēs redzēsim. Paldies, Bredlij. Tiešām svarīgas ziņas.
Paldies, Nurīna.
Pēc pārtraukuma sarunāsimies
ar senatores Elizabetes Vorenas kampaņas vadītāju Rodžeru Lauu.
-Tā. -Uzzināsim, kā kampaņā veicies.
Palieciet ar mums!
SESTĀ NODAĻA (REDIĢĒTA) - MIČS JĀKLIS
KĀ GĀJA AR LORU?
Vai visi iet gulēt?
Nezinu. Man miegs nenāk. Zinu, ka vajadzētu.
-Esmu nogurusi, bet ne miegaina. -Paldies.
Esmu gan nogurusi, gan miegaina, tāpēc jā - es eju gulēt.
-Labi. Arlabunakti! -Arlabunakti!
Arlabunakti!
Nu?
Vai priekšvēlēšanu sapulce bija tāda, kā biji iedomājusies?
Tā kā rezultātu nebija,
-es nezinu. -Jā, es saprotu.
-Kas, pie velna, notika? -Nezinu.
No gaišās puses raugoties, būs vēl tikai 49 šādi pasākumi.
Ak nē!
-Tāpēc Korijs... -Jā?
...kuru es mīlu, starp citu.
Bet viņš mani lūdza tevi pieskatīt.
Skaidrs. Pag! Mani mācīt?
Nē. Vārds "mācīt" netika izteikts, bet... jā.
Tas bija domāts labi, un man droši vien nevajadzēja tev to teikt,
bet, visu dienu tevi vērojot, es nedomāju, ka tev to vajag.
Vai tev likās, ka man to vajag, pirms mani vēroji?
Runa nav par to.
Runa ir par to, ka tu mani pārsteidzi - labā nozīmē.
-Tiešām? -Jā. Tu tur gāji kā uzvilkta.
Šo tavu pusi es TMS nekad neesmu redzējusi.
Tu esi jautra. Vai viņi zina, ka esi jautra?
Es agrāk biju jautra. Tā es kļuvu grūta 15 gadu vecumā.
Man tas neizklausās jautri,
bet tas laikam ir gaumes jautājums.
Galvenais... Man liekas, ka viņi tevi izmanto nepareizi.
Tiešām?
Tie cilvēki, kas uz visiem laikiem paliek The Morning Show,
ir tādi, kas neko citu darīt nespēj.
Tu esi labāka.
-Paldies. Es to tiešām novērtēju. -Nav, par ko.
Oho, Lora Pītersena!
Man jāsaka godīgi: mani pārsteidzi arī tu.
Es minēšu: tev kaut ko bija sastāstījusi Aleksa.
Man taisnība, ja?
Mēs sarunājamies.
-Mēs esam partneres. -Nē, protams. Viss normāli.
Kā tas īstenībā ir?
Vai es dzirdu attieksmi? Šķiet - tā varētu būt attieksme.
Jā, kad kādu pazīsti pietiekami ilgi,
tam līdzi nāk arī attieksme.
-Apžēliņ, ir tik auksts. -Jā. Labi, iesim iekšā!
BREDLIJA DŽEKSONE
KĀ GĀJA AR LORU?
LIELISKI.
Ak dievs!
ALEKSA LĪVIJA - TAD VIŅA NEJAUTĀJA NEKO UZBRŪKOŠU?
Nu, vai domā, ka intervijai tev ir viss, kas vajadzīgs?
Jā. Ir daudz. Es būtu varējusi aizbraukt vakar, pirms iegājām iekšā,
bet man bija pārāk interesanti.
Ei...
-tagad, kad kameras ir izslēgtas... -Jā.
...un kad es redzu, cik tu tiešām esi apbrīnojama...
vai drīkstu uzdot personisku jautājumu, kas paliks tikai starp mums?
Protams. Vari prasīt jebko.
Vai tevi vispār pārbaudīja, pirms pieņēma darbā?
Piedod! Es tikai...
SAVIENĪBAS STĀVOKLIS
PAOLA LAMBRUSKĪNI
JA PIEDĀVĀJUMS VĒL IR SPĒKĀ,
ES LABPRĀT PALĪDZĒTU AR TO DOKUMENTĀLO FILMU
MUMS TEVIS PIETRŪKS!
-Paliec sveiks, Ē.! -O, jā.
-Ērik, bija prieks sadarboties. -Paldies.
-Apsveicu. Mums tevis pietrūks. -Paldies, Bredlij.
Lai tev veicas! Jā.
Bet domāju, ka mums visiem ir atvērušās acis uz to, kas notika.
Man vajadzētu runāt tikai par sevi.
Kad es uztraucos pati par saviem panākumiem.
Kādas bija tavas attiecības ar Miču Kesleru?
Viņš bija mans labākais draugs.
Bet Mičs pret dažādiem cilvēkiem, protams, bija dažāds.
FREDS MIKLENS MOBILAIS
ALEKSA LĪVIJA
Apsveicu ar atgriešanos.
LŪDZU, KLUSUMU!
APSVEICAM AR ATGRIEŠANOS, ALEKSA
Sveicu ar atgriešanos.
Tā, pielabojam grimu! Aiziet!
Malā!
Astoņi, septiņi, seši, pieci, četri, trīs.
Divi. Aiziet - tekstu!
Tulkojusi Inguna Puķīte